Sok és nélkülözhetetlen információ az asztrológia megértéséhez!

Afflikció (Szerencsétlenség, sorscsapás)

Vagy egy nehéz aspektusra (pl. kvadrát, vagy oppozíció) vagy egy planétának egy olyan jegyben való

elhelyezkedésére utal (pl. Mars a Halakban), amely jeggyel az adott planéta nem harmonizál, vagy egy ártó planétával való kapcsolatot jelöl.

Aszcendens

A zodiákus azon pontja, amely a születés idején, a keleti horizonton felkelőben volt. Azonos az első ház csúcsával és az ember személyiségét, jellemét mutatja meg, és azt, hogyan viszonyul a világhoz.

Aspektusok

Két planéta közötti szögkapcsolatot jelent. A fő aspektusok a konjunkció, a trigon, a szextil, a kvadrát és az oppozíció. Ezeken kívül vannak közbeeső kisebb aspektusok is. Az első három aspektus jótékony, vagy segítő, az utolsó kettő pedig nehéz fényszögkapcsolat. Bár a nehezebb aspektusok betölthetik a nevelő szerepet is, segítenek a tanulásban és a fejlődésben.

Asztrológia

Jelentése: asztro = csillag, logo = szó, beszéd (görög). Az égitestek helyzete és a földi élet közötti összefüggések tanulmányozása.

Asztrometria

Az égitestek helyzetének és a földről látszó mozgásának meghatározása.

Asztronómia

Csillagászat

Átszelt jegy egy olyan jegy, amely két szomszédos házcsúcs közé esik, de egyik házcsúcs sincs az adott jegyben.

Ártalmas

Ez egy terminus, amely olyan planétákra és aspektusokra utal, amelyek ártanak, ilyen pl. a Szaturnusz és a Mars. Ez a két bolygó képviseli az „Infortuna Major”-t, azaz a nagy szerencsétlenséget, míg az Uránusz, a Neptunusz és a Plútó az „Infortuna Minor”-t, vagy a kis szerencsétlenséget.

Campanus

XIII. sz.-i matematikus és asztrológus. Nevéhez fűződik a Campanus házrendszer kidolgozása.

Cselekvés házai

Második, hatodik tizedik házak. A Föld jegyekkel kapcsolatosak.

Csúcsok

Azok a vonalak, amelyek a házakat, vagy a jegyeket egymástól elválasztják. Amikor jegyekről van szó, egy olyan átmeneti területet jelöl, ahol mindkét jegy hatással van az egyénre.

Dekádok, dekanátusok

A jegyek tíz fokonkénti felosztását jelölik, melyek egymástól csak kis mértékben különböznek, annak

megfelelően, hogy mi az adott dekád uralkodója.

Descendens

A horoszkóp azon pontja, amely az Aszcendenssel szemben áll, azaz az Ekliptika lenyugvó foka a nyugati horizonton, az egyén születésének pillanatában. A VII. ház csúcsa. A házasságra, a társkapcsolatokra, az emberek közötti kölcsönhatásra utal. -7

Efemeridák

Az asztrológus munkáját segítő táblázatok, melyek szélességi körönként a különböző csillagidőkhöz tartozó bolygó és házsarok poziciókat tartalmazzák.

Egyenlítő

Képzeletbeli vonal a föld felszínén, amely a földet két egyenlő - északi és déli -félgömbre osztja.

Ekliptika

A Nap pályasíkja.

Elekció

Kedvező pillanatok keresése.

Eleváció

Asztrológiai meghatározása: az adott bolygó távolsága a horizonthoz képest, azaz a magassága. Az MC-hez legközelebb eső bolygó elevált (emelt).

Elemek

Tűz, föld, levegő, víz.

Egyenlő házak rendszere

Az általánosan leginkább elfogadott rendszer az első házzal, azaz az Ascendenssel kezdődik és a többi tizenegy házat egységesen 30 fokra osztja fel. Az M - házrendszer az égbolt közepén (MC) kezdődik, ez a tizedik ház csúcsa, és a többi tizenegy házat egységesen 30 fokra osztja fel. Ismert még a Vehlow rendszer, stb... Egyszerű horoszkóp

Ez egy olyan horoszkóp, amely első háza a Kosba esik. Leginkább akkor használják, amikor a születés ideje (órája, perce) így az Ascendens nem ismert.

Ekliptika

A Nap látszólagos útja, amit akkor tenne meg, ha a Föld körül keringene.

Felkelő jegy

Az a jegy, amelyben az Aszcendens tartózkodik.

Felszálló holdcsomópont (a Sárkány feje)

Az a pont, ahol a planéta pályája metszi az ekliptikját. Jupiter jellegű.

Férfias jegyek.

A tűz- és a levegő jegyek, melyeket agresszívnak, néha pozitívnak neveznek.

Fix-jegyek

A Bika, az Oroszlán, a Skorpió és a Vízöntő. Ezeket a jegyeket fix és stabil érzelmek jellemzik.

Föld-jegyek

A Bika, a Szűz és a Bak. Ezek a jegyek „földi” jellemzőkkel bírnak, mint pl. a stabilitás, a felelősségtudat és a gyakorlatiasság.

Hanyatló (házak)

A harmadik, a hatodik, a kilencedik és a tizenkettedik házak. Ezek a házak a változó jegyekkel és a változó tulajdonságokkal állnak kapcsolatban.

Harmonikus aspektusok

Konjunkció, szextil és a trigon. Könnyű aspektusoknak is nevezik őket.

Ház

A zodiákus egy matematikailag meghatározott része, amely az élet egy adott területére utal.

Házcsúcs

A házcsúcs határozza meg a házak közötti választóvonalat a zodiákus körén. Amikor egy planétáról azt mondják, hogy egy ház csúcsán áll, akkor az ezen a választóvonalon áll és hatása mindkét házra kiterjed, de a házcsúcson hat a bolygó a legerősebben.

Immum Coeli (IC)

Az égbolt alja. Az egyenlőtlen házak rendszerében a negyedik ház csúcsa. A családi kapcsolatokat és az otthoni életet reprezentálja.

Jegyek

A zodiákus tizenkét egyenlő részre osztása, amelyek neveiket a rájuk jellemző csillagkonstellációkról kapták.

Jótékony

Azokra a planétákra és aspektusokra utal, amelyek pozitív hatásúak. Hagyományosan a Jupitert és a Vénuszt nevezik a két fő jótevőnek. Bár a Napot, Holdat és a Merkúrt is jótékony bolygóknak tartják.

A fényszögek közül ide tartozik a szextil, a szemiszextil, a trigon, esetleg egyes konstellációkban a konjunkció is.

Kapcsolatok házai

A 3, VII, 11. házak a levegő jegyekkel állnak kapcsolatban.

Kardinális jegyek

A Kos, a Rák, a Mérleg és a Bak. Ezek a jegyek a zodiákus kardinális pontjaira esnek. Az első ilyen jegy a Kos,helye a „Vernal Equinox”, (vagy a Tavasz pont, vagy a zodiákus kezdete). Ezek a jegyek a cselekvésre, a kezdetekre utalnak. Kapcsolatba hozhatók a kezdeményezéssel és a dinamikus cselekedetekkel.

Kelet - pont

Ez az a pont, amely a keleti horizonton kel fel, és a Föld Egyenlítőjét metszi. Általában a társas kapcsolatok elemzése során van jelentősége.

Kritikus pontok

A Kos, a Rák, a Mérleg, és a Bak 13. és 26. foka. A Bika, az Oroszlán, a Skorpió és a Vízöntő 9. és 21. foka. Az Ikrek, a Szűz, a Nyilas és a Halak 4. és 17. foka. A kritikus pontok meghatározása a hinduktól származik. Olyan érzékeny pontnak tartják őket, amelyek fokozzák a jegy erejét.

Koch

Dr Walter Koch német asztrológus a Koch házrendszer megalkotója. (Születési hely szerinti házrendszer).

Konjunkció

Két szög, vagy planéta orbiszon belül együttáll.

Könnyű aspektus

Olyan harmonikus aspektusok, mint pl. a trigon és a szextil (olykor a konjunkció is).

Követő házak

A 2, 5, 8, 11. házak. A fix jegyekkel kapcsolatosak.

Leszálló holdcsomópont (A Sárkány farka)

A felszálló holdcsomóponttal ellentétesen helyezkedik el a horoszkópban. Szaturnusz jellegű.

Levegő-jegyek

A Vízöntő, az Ikrek, a Mérleg. Ezek a jegyek a levegővel állnak kapcsolatban. A levegő-jegyek a

kommunikációval és az intellektussal kapcsolhatók össze.

Medium Coeli (Med Coeli, MC)

Az égbolt közepe, a horoszkóp felső részén található, az egyenlőtlen házak rendszerében a X.-ház csúcsa. A karrierre, a közösségi célokra, és a felettesekhez való viszonyra utal.

Megpróbáltatások házai

A negyedik, nyolcadik, tizenkettedik házak. A víz-jegyekkel kapcsolatosak.

Nagy jótevő

A Jupiter. „Fortuna Major”. A legnagyobb szerencsét jelentheti.

Nagy szerencsétlenség

A Szaturnusz. „Infortuna Major” Az ember életében bekövetkező rossz dolgok okozójának tartják. A „küszöb őre” egyben a karmikus életfeladatok bolygója is.

Napjegy

Az a jegy, amire a legtöbb ember úgy utal, hogy Ikrek, Nyilas, stb... jegyben született, illetve amelyben a Nap az egyén születése napján tartózkodott. A személyiség általánosított jellemzését adja.

Nehéz aspektusok

Diszharmonikus aspektusok, a kvadrát és az oppozíció. Olyan aspektusokat jelölnek, mikor az energiák nemigen támogatóak.

Nőies jegyek

A föld és a víz-jegyek. A nőies szó a fogékonyságra utal, és nem a szexuális megkülönböztetést jelenti.

Oppozíció

A bolygók egymással szemben 180 fokra állnak. Nehézséget, disszonanciát jelent.

Orbis

A pontos és az aktuális fényszög közötti különbséget jelöli, amely határon belül a fényszög még kifejti a hatását.

Placidus

Placidus de Tito XVII. sz.-i spanyol herceg volt. Ő alkotta meg a róla elnevezett házrendszert. Ez ma is a leggyakrabban használt házrendszer.

Planéták

A görög „planéták, vagy a vándorok”. Vonatkozik bármilyen égitestre, amely a Földről nézve mozgásban van.

Progressziók

Az előrehaladó planétákra és házcsúcsokra vonatkozik a születés idejétől számítva egy következő meghatározott időpontig. Az élet minden éve egy napot jelent. (szekunder)

Quadrat

Kilencven fokos fényszögkapcsolat. Nehézségeket, disszonanciát jelent.

Regiomontánusz

XV. sz-i német asztrológus, a róla elnevezett házrendszer megalkotója.

Retrográd (hátráló) mozgás

Látszólagos hátráló mozgás, az egyén életében általában nehézségekre utal.

Sarokházak

Az I., IV., VII., X. házak. Ezek a házak a kardinális jegyekkel és a kardinális tulajdonságokkal állnak

kapcsolatban.

Sarokpontok

A horoszkóp sarkalatos pontjaira utal, amelyek az Ascendens, azaz a felkelő jegy, az ezzel szemben álló

Descendens, az MC, azaz az égbolt közepe, és az ezzel szemben álló IC.

Szerencsepont

Az asztrológusok által leggyakrabban használt arab pont. A Nap helyzete - az Ascendens és a Hold távolsága (fokokban). Szerencsés helyzetekre, körülményekre utal.

Szextil

Hatvan fokos fényszög, pozitív, segítő aspektus.

- 1 -0

Sziderikus idő

Az állócsillagok közötti távolság időben kifejezve. (Nem az óra szerinti időre utal).

Sziderikus zodiákus

Olyan zodiákus, amely a csillagok helyzetén és nem a „Vernal Equinoxon” alapul. A keleti, hindu, verda asztrológia használja.

Tranzit

Egy adott nap (aktuális konstelláció) és a születési horoszkóp bolygóállásai közötti aspektusokat jelenti.

Trigon

Százhúsz fokos fényszögkapcsolat. Segítő, pozitív aspektus.

Trópikus zodiákus

A Nap útját nyomon követő zodiákus. A Kos első foka, a „Vernal Equinox”-nak felel meg, és nem az aktuális csillag helyzeteknek. Filozófikus zodiákusnak is nevezik.

Tűz-jegyek

A Kos, az Oroszlán és a Nyilas. Ezeket a jegyeket tüzesnek, szenvedélyesnek és spontánnak tartják.

Változó jegyek

Az Ikrek, a Szűz, a Nyilas és a Halak. E jegyek az alkalmazkodással és a rugalmassággal állnak kapcsolatban.

Vertex

A zodiákus nyugati felén található pont a Prime Vertical és az ekliptika metszéspontja. Néha a sors és a vágyak beteljesedésére utal.

Vizjegyek

A Rák, a Skorpió és a Halak. Fogékonyságra, érzékenységre, érzelmekre utalnak.

Zodiákus

A görög „zodiakos” szóból származik. Jelentése: az állatok köre (csoportja).